section_heading: Povijest
paragraph_text: Utemeljio ih je bivši član Majki Davor Viduka 1992. godine, kao gitarist i većinski autor u sastavu. Kojoti su od početka bili potpuno zagrebački sastav, Viduka-gitara, Buš-vokal, Jurica-bas, Goran-bubanj, da bi s vremenom prvo došao Mario Anušić na bubnjeve, pa Vanja Marin na bas i na samom snimanju prvog albuma Alen Marin mijenja Buša za vokalom. Kojoti su odsvirali stotine koncerata i bili su čista energija, hedonizam i Rock and roll. Ta postava je snimila prva dva albuma-'Kojoti'-1995 i 'Halucinacija'-1996. Početkom 1998. Mario Anušić odlazi iz benda, a na njegovo mjesto sjeda Bobo Grujičić, kojemu ni bend, članovi i vrsta glazbe nisu bili nepoznanica. Inače, bend je još 1997. uzeo Tomu Božovića kao dodatnog ritam gitaristu, pa su Tomo Božović, Bobo Grujičić uz Davora Viduku i dva Marina (Alena i Vanju) u toj postavi snimili svoj tada "zadnji album" - 'Sex Disko Kung Fu'-1998. Sve albume grupe Kojoti izdala je diskografska kuća Dancing Bear. Grupa prestaje s radom 2000.godine, a veliki povratak na scenu dogodio se u siječnju 2017. godine na zagrebačkom festivalu Brijačnica. Nakon odličnog prijema publike i pozitivnih recenzija glazbenih kritičara Kojoti nastavljaju s radom. Tijekom 2017. očekuje se velika turneja u Hrvatskoj i regiji, te snimanje novih materijala za album.<ref>Kojoti jesu najviše odskočili, ali Brijačnica je ponudila i nešto više, objavljeno 29. siječnja 2017., pristupljeno 19. veljače 2017.